Here is a page extracted from Wikipedia that may contain CSS, HTML, and a lot of unformatted text.

Title: Tegucigalpa
Content: Tegucigalpa ye una ciudat hondurenya, que ye a ciudat con mayor numero d'habitants d'o país y, a mas, a suya capital, dende 1880; d'antis mas a capitalidat d'o país fluctuaba entre Tegucigalpa y Comayagua. Ye tamién a capital d'o departamento de Francisco Morazán.

A suya población ye de 894.000 habitants (2006), en una superficie de 751,1 km², con una densidat de población de 1.190,25 hab/km².

A ciudat ye situata en a val d'o suyo nombre, a 990 metros d'altaria sobre o ran d'a mar, a o canto d'o río Choluteca.

Tegucigalpa fue fundata por os espanyols en o sieglo XVI, ta estar un centro adedicato a la menería d'oro y archent. Asinas, o 29 de setiembre de 1578 s'establió a ciudat dencima d'un antigo poblato indichena, con o nombre de Real Villa de San Miguel de Tegucigalpa de Heredia.

Ye a seu de l'Universidat Autonoma Nacional d'Honduras, establita en 1847. Muit amanato a la ciudat, a una distancia de 7 km d'o suyo centro, se troba l'Aeropuerto Internacional de Toncontín.

Localidaz achirmanatas 
  Bogotá (Colombia).

Vinclos externos 

  Pachina web oficial municipal de Tegucigalpa.

Capitals d'America
Localidaz d'Honduras